O‘zbekistonning barcha OTMlarida Harakatlar strategiyasi xonalari ochiladi

O‘zbekistonning barcha oliy ta’lim muassasalarida Harakatlar strategiyasi xonalari o‘z faoliyatini boshlaydi, deb yozadi UzDaily “Taraqqiyot strategiyasi” markaziga tayanib.

6-iyun kuni ilk Harakatlar strategiyasi xonalari Toshkent davlat iqtisodiyot universiteti va Toshkentdagi Xalqaro Vestminster universitetida ochildi.
“Taraqqiyot strategiyasi” markazi ushbu loyihani Harakatlar strategiyasini amalga oshirishda yoshlar ijtimoiy faolligini oshirish va uni ommalashtirish maqsadida amalga oshirmoqda.
Ko‘ngillilar Harakatlar strategiyasi doirasida o‘tkaziladigan tadbirlarni yoritish, so‘rovlar tashkil qilish orqali jamoatchilik fikrini o‘rganish, seminar va treninglar tashkil qilish, yoshlarni turli loyihalarda qatnashishga jalb qilish va boshqa ishlar bilan shug‘ullanadi.